# Anthony Lozano

Anthony Rubén Lozano Colón, més conegut com a Choco Lozano és un futbolista professional hondureny, que juga com a davanter a la Club Santos Laguna. El seu estil s'ha comparat amb el de Carlo Costly.

## Carrera

Lozano va ser un dels jugadors més joves en jugar la Lliga hondurenya de futbol. El seu primer partit professional va ser contra el Club Deportivo y Social Vida l'11 de gener de 2009 a l'edat de 15 anys. El 21 de febrer de 2010 va marcar el seu primer gol (d'un total de 3 gols que finalment marcaria) en una victòria per 6 a 0 contra el Club Deportivo Victoria. Lozano tenia 16 anys.
El 2010, Lozano va fer una prova entrenant amb l'equip filial del Tottenham Hotspur FC durant la pretemporada, impressionant l'entrenador Harry Redknapp. S'esperava que es quedés amb el club, però el tracte mai no es va tancar, principalment a causa del fet que Lozano fóra menor d'edat i per això, no podria signar un contracte amb un club professional. Lozano va marcar 11 gols per a la selecció sub-17 del seu país, incloent-ne quatre al torneig sub-17 de la CONCACAF del 2010.
L'agost de 2011 va ser contractat pel València CF, que el va cedir al Club Esportiu Alcoià. Va fer el seu debut contra la Unión Deportiva Las Palmas on va eixir des de la banqueta, jugant 20 minuts.
La temporada següent va jugar al filial valencianista, el València CF Mestalla, a la segona divisió B. L'estiu de 2013 fou descartat, i va retornar al seu primer club, Olimpia.
Lozano fou el màxim golejador de l'Olimpia la temporada 2014–15 a la lliga hondurenya, amb 26 gols en 38 partits. El 6 d'agost de 2015 va retornar a Espanya, amb un contracte per un any amb el CD Tenerife, que fou ampliat el 9 de juliol de l'any següent.
El 7 de juliol de 2017, el FC Barcelona i l'Olimpia van arribar a un acord pel traspàs de Lozano. Amb els blaugrana va jugar 20 partits, en els quals va marcar quatre gols i va donar tres assistències.
El 30 de gener de 2018, Lozano va fitxar pel Girona FC, a canvi de 1.750.000 euros més 450.000 en variables. Va debutar en la competició 12 dies més tard, jugant 21 minuts en una derrota per 1–0 a fora contra el Sevilla FC, i hi va marcar el seu primer gol el 3 de març, també sortint des de la banqueta, per ajudar el seu equip a guanyar el Vila-real CF 0-2.

## Internacional

Va marcar l'únic gol d'Hondures a la Copa Mundial sub 17 de la FIFA de 2009 en la derrota per 1 a 3 davant Alemanya.

## Vida personal

És germà de Luis Arcángel Ramos Colón, jugador del Debreceni Vasutas Sport Club.

## Referències

* ↑ «Me comparan con Costly: Choco Lozano» (en castellà). Fútbol Hondureño. Arxivat de l'original el 2014-08-21. [Consulta: 14 setembre 2011].
* ↑ «(Spanish) Experiencia más juventud. El Heraldo». Arxivat de l'original el 2009-01-18. [Consulta: 14 setembre 2011].
* ↑ «(Spanish) Vida terminó con su maldición ante Olimpia. Fútbol Hondureño». Arxivat de l'original el 2013-04-19. [Consulta: 14 setembre 2011].
* ↑ Meritorio triunfo de Las Palmas que se quedó con diez muy pronto (Deserved win for Las Palmas who was reduced to ten early on); Marca, 3 setembre 2011 (en castellà)
* ↑ Anthony Lozano anota golazo en triunfo del Valencia (Anthony Lozano scores wondergoal in Valencia win) Arxivat 2013-03-23 a Wayback Machine.; Diez, 21 març 2013 (en castellà)
* ↑ Anthony Lozano, tercer refuerzo del CD Tenerife (Anthony Lozano, third signing of CD Tenerife); CD Tenerife, 6 agost 2015 (en castellà)
* ↑ Antony Lozano jugará de nuevo en el CD Tenerife; CD Tenerife, 9 juliol 2016 (en castellà)
* ↑ Olimpia confirma acuerdo con el Barcelona por "Choco" Lozano; La Prensa, 7 juliol 2017 (en castellà)
* 1 2 «El Girona reforça la seva davantera amb el fitxatge del "Choco" Lozano». 324.cat, 30-01-2018 [Consulta: 31 gener 2018].
* ↑ «Agreement with Girona FC for transfer of Choco Lozano | FC Barcelona» (en anglès-us). [Consulta: 30 gener 2018].
* ↑ 1–0. Sergio Rico le da la victoria al Sevilla (1–0. Sergio Rico gives win to Sevilla) Arxivat 2018-02-17 a Wayback Machine.; EFE, 11 febrer 2018 (en castellà)
* ↑ El Girona sorprende al Villarreal y se acerca a Europa (Girona upset Villarreal and near Europe); RTVE, 3 març 2018 (en castellà)
* ↑ 20Hondure% C3% B1o/Ediciones/2010/01/03/Noticias/Anthony-Lozano-espera-una-oportunidad-en-Olimpia (Espanyol) Anthony Lozano espera una oportunidad en el Olimpia. Diez

## Enllaços externs

* Anthony Lozano a BDFutbol
* Anthony Lozano a National-Football-Teams.com (anglès)
* Anthony Lozano, Fitxa a Soccerway